
RAPORT DE SPECIALITATE
privind desemnarea a doi consilieri locali în calitate de membri în cadrul Comisiei de evaluare anuală a performanțelor profesionale individuale ale secretarului general al comunei Sadu
Conform prevederilor art. 485 alin. (1) din Ordonanța de urgență a Guvernului nr.57/2019, privind Codul administrativ, cu modificările și completările ulterioare, ,,evaluarea performanțelor profesionale individuale ale funcționarilor publici se face anual”. 

Potrivit prevederilor art. 14 alin. (1) din Anexa nr.6 din Ordonanța de urgență a Guvernului nr.57/2019 privind Codul administrativ, cu modificările și completările ulterioare „Evaluarea anuală a performanțelor profesionale individuale ale funcționarilor publici se realizează pentru un an calendaristic, în perioada cuprinsă între 1 ianuarie - 31 martie din anul următor perioadei evaluate, pentru funcționarii publici care au desfășurat efectiv activitate minimum 6 luni în anul calendaristic pentru care se realizează evaluarea.” 

În ceea ce privește evaluarea performanțelor profesionale individuale ale secretarului general al unității administrativ-teritoriale/subdiviziunii administrativ teritoriale conform prevederilor art. 485 alin. (5) din Ordonanța de urgență a Guvernului nr.57/2019, privind Codul administrativ, cu modificările și completările ulterioare „Evaluarea performanțelor profesionale individuale se realizează de către o comisie de evaluare formată din primar, respectiv președintele consiliului județean și 2 consilieri locali, respectiv județeni, desemnați în acest scop, cu majoritate simplă, prin hotărâre a consiliului local sau județean, după caz.”

TEMEI LEGAL:
·  dispozițiile art. 11 alin. (1), alin.(4), lit. e) art.14 alin. (1) din Anexa nr.6 și ale art. 485 alin. (1) și alin. (5) din Ordonanța de urgență a Guvernului nr.57/2019 privind Codul administrativ, cu modificările și completările ulterioare.

Față de cele ce preced propun consiliului local, desemnarea a doi consilieri locali în calitate de membri în cadrul comisiei de evaluare anuală a performanțelor profesionale individuale ale secretarului general al comunei Sadu.  

Consilier,
Maria-Mihaela LAL

